Ahmedabad

Ahmedabad ( ), taler kawacén Amdavad (), inggih punika kota sané pinih akéh panjakné ring negara wagian saking Gujarat India. Punika pinaka kantor pusat administrasi distrik Ahmedabad miwah genah Mahkamah Agung Gujarat. Populasi Ahmedabad sané akéhnyané 5.570.585 (manut sénsus penduduk warsa 2011) ngawinang kota puniki dados kota sané pinih akéh populasiné kaping lima ring India, miwah populasi sané ngranjing aglomerasi kota sané katarka 8.854.444 (ring warsa 2024) inggih punika kaping pitu-pinih akéh populasiné ring India. Ahmedabad magenah ring tanggu tukad Sabarmati,  saking ibu kota Gujarat, Gandhinagar, taler kaloktah dados kota kembaranné.

Ahmedabad sampun medal dados pusat ékonomi lan industri sané mabuat ring India. Puniki pinaka produsén kapas san4 pinih ageng kaping kalih ring India, santukan punika kaloktah dados 'Manchester India' sareng Kanpur. Ahmedabad bursa saham (sadurung katutup ring warsa 2018) inggih punika sané pinih purwa kaping kalih ring panegara punika. Krikét inggih punika olahraga sané kaloktah ring Ahmedabad; stadion sané anyar kawangun, sané mawasta Stadion Narendra Modi, ring Motera prasida nampung 132.000 pamiarsa, dadosnyané stadion sané pinih ageng ring jagaté. Enklave Olahraga Sardar Vallabhbhai Patel sané mangkin sedeng kawangun lan yening sampun puput, pacang dados silih sinunggil pusat olahraga sané pinih ageng (Kota Olahraga) ring India.